2020. június 10.

A vállalatok a COVID-19-ből nettó zéró károsanyag kibocsátással állnak helyre

**A Henkel csatlakozik a globális klímavédelmi erőfeszítésekhez**

Düsseldorf - A Henkel 34 ágazat azon 155 legnagyobb globális vállalata közé tartozik, amelyek aláírták azt a nyilatkozatot, miszerint a kormányokat világszerte arra ösztönzik, hogy a COVID-19 gazdasági támogatási és helyreállítási erőfeszítéseiket a legújabb klímatudományhoz igazítsák.

Azok a vállalatok, amelyek mind a [Tudományos alapú célok (Science Based Targets)](https://sciencebasedtargets.org/) elnevezésű kezdeményezés (SBTi) részét képezik, olyan irányelvekre hívják fel a figyelmet, amelyek képesek lesznek ellenállni a jövőbeli megrázkódtatásoknak azáltal, hogy támogatják azon erőfeszítéseket, amelyek a globális hőmérséklet-emelkedés 1,5° C-n belüli, az iparosodás előtti szinten tartására irányulnak. Ezzel összhangban pedig jóval 2050 előtt elérik a nettó zéró károsanyag kibocsátást.

„Most az innovációba kell fektetnünk, a már meglévő megoldásokat kell erősítenünk és együtt kell működnünk partnereinkkel a teljes értéklánc mentén az klíma-semlegesség felé. Ennek elérése érdekében ambiciózus, tudományos alapú célokat tűztünk ki magunk elé” – mondta Carsten Knobel, a Henkel igazgatóságának elnöke.

A vállalatokat a Tudományos alapú célok kezdeményezés és a Business Ambition for 1,5°C kampánypartnerei, az ENSZ Globális Megállapodás és a We Mean Business koalíció hívják össze. Az SBTi, amely a CDP (korábban Szén-dioxid Kibocsátás Közzétételi Projekt (Carbon Disclosure Project), az ENSZ Globális Megállapodás, a Világ Erőforrásai Intézet és a WWF együttműködése, önállóan értékeli és érvényesíti a vállalati klíma célokat a legújabb klímatudomány szempontjából.

A 155 vállalat már megvalósította vagy elkötelezte magát amellett, hogy tudományos alapú kibocsátáscsökkentést hajtson végre - [a Henkel céljait nemrégiben hagyta jóvá a Tudományos alapú célok kezdeményezés.](https://www.henkel.com/press-and-media/press-releases-and-kits/2020-05-18-henkels-emission-reduction-targets-approved-by-science-based-targets-initiative-1063346) A nyilatkozat aláírásával a vállalatok megerősítik, hogy saját döntéseik és intézkedéseik továbbra is a tudomány alapját képezik, miközben felszólítják a kormányokat, hogy „helyezzenek előtérbe egy gyorsabb és igazságosabb átmenetet a szürke gazdaságból a zöld gazdaságba.”

A közös nyilatkozat akkor fog létrejönni, amikor a kormányok világszerte ösztönzőcsomagokat készítenek annak érdekében, hogy a gazdaságok helyreálljanak a koronavírus világjárvány következményeiből, és amikor előkészítik a Párizsi Megállapodás alapján továbbfejlesztett nemzeti klímaterveket. „A kormányok fontos szerepet játszanak abban, hogy a rendelkezéseket és a helyreállítási terveket összehangolják a legfrissebb klímatudományokkal, de egyedül nem tudják megindítani a szisztematikus társadalmi-gazdasági átalakulást. A válság kezelése érdekében nemzetközi közösségként kell együttműködnünk a Fenntartható Fejlődési Célok és a Párizsi Megállapodás megvalósítása érdekében. Az eddigi legnagyobb, ENSZ támogatást élvező, vezérigazgatók által irányított éghajlatvédelmi erőfeszítésnek köszönhetően, ezek a vállalatok élen járnak az ambiciózus tudományos alapú fellépésben és támogatásban, hogy segítsék a jövőbeli megrázkódtatásokkal és katasztrófákkal szembeni sebezhetőség csökkentését” – mondta Lila Karbassi, az ENSZ Globális Megállapodás programvezetője és a Tudományos alapú célok kezdeményezés igazgatósági tagja.

**A Henkel elkötelezettsége az éghajlatvédelem mellett**

A Henkel pozitívan kíván hozzájárulni az klímavédelemhez, és teljes mértékben támogatja az Egyesült Nemzetek klímaváltozásról szóló Párizsi Megállapodását. A Henkel 2040-re [klíma-pozitív](https://www.henkel.hu/fenntarthatosag/kl%C3%ADma-pozitivva-valas) vállalattá kíván válni.

A vállalat a hosszú távú céljait figyelembevéve határozta meg a konkrét [kibocsátás csökkentési célokat](https://www.henkel.com/press-and-media/press-releases-and-kits/2020-05-18-henkels-emission-reduction-targets-approved-by-science-based-targets-initiative-1063346), amelyeket a [Tudományos alapú célok](https://sciencebasedtargets.org/) kezdeményezés jóváhagyott, összhangban a Párizsi Megállapodás céljainak eléréséhez szükséges szintekkel, azaz a globális felmelegedés 1,5 °C-ra történő korlátozására.

**A Henkel éghajlatvédelmi elkötelezettségéről és céljairól további információt a** [**www.henkel.hu/fenntarthatosag/klima-pozitivva-valas**](http://www.henkel.hu/fenntarthatosag/klima-pozitivva-valas) **weboldalon talál.**

**A Henkelről**

A Henkel világszerte kiegyensúlyozott és változatos portfólióval működik. Az erőteljes márkáknak, innovációknak és technológiáknak köszönhetően a társaság vezető pozíciókat foglal el három üzletágával mind az ipari, mind a fogyasztási cikkek terén. A Henkel Adhesive Technologies üzletága globális vezető szerepet tölt be a ragasztók piacán – valamennyi iparági szegmensben, világszerte. A Henkel Laundry & Home Care és a Beauty Care üzletágaival számos piacon és kategóriában vezető szerepet tölt be, szerte a világon. Az 1876-ban alapított Henkel több mint 140 éves sikert tudhat maga mögött. A Henkel 2019-ben több mint 20 milliárd euró árbevételt és több mint 3,2 milliárd euró korrigált üzemi eredményt ért el. A Henkel világszerte több mint 52 000 embert foglalkoztat – lelkes és sokszínű csapat, amelyet erős vállalati kultúra, a fenntartható érték létrehozásának közös célja és azonos értékek egyesítenek. Mint a fenntarthatóság terén elismert vezető vállalat a Henkel számos nemzetközi indexben és rangsorban az első helyet foglalja el. A Henkel elsőbbségi részvényeit a német DAX tőzsdeindexben jegyzik. További információért kérjük, látogasson el a Henkel angol nyelvű honlapjára: [www.henkel.com](http://www.henkel.com).

**Sajtókapcsolat**

Jennifer Ott Hanna Philipps

Tel: +49 211 797-27 56 +49 211 797-36 26

Email: jennifer.ott@henkel.com hanna.philipps@henkel.com Henkel AG & Co. KGaA

Henkel Magyarország Kft.

Vállalati kommunikáció

Dispiter Dorottya

Telefon: 1 372 5555

E-mail: [vallalati.kommunikacio@henkel.com](mailto:vallalati.kommunikacio@henkel.com)

www.henkel.hu